钦定古今图书集成/明伦汇编/氏族典/第601卷 > 《廖用贤尚友录》 > 夏侯藻
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯藻

按《晋书淳于智传》：“谯人夏侯藻，母病困，诣智卜，忽有
一狐当门嗥，藻怖愕，驰见智，智曰：‘其祸甚急，君速归
在狐嗥处拊心啼哭，令家人惊怪，大小必出，一人勿
出，哭勿止，然后其祸可救也’。藻还，如其言，母亦扶病
而出。家人既集，堂屋五间，拉然而崩。”